Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 128

2. Követelmények Általános szakmai elvárások: A mesterjelölt ismerje: — a mechanika elemeit, ezek definícióit, alkalmazott mértékegységeit, funkcióit, — a villamosság előállításának alapjait, mértékegységeit, — az anyagok osztályozását villamos vezetési szempontból, — az elektrosztatika alap összefüggéseit, mértékegységeit, — Ohm—Kirchoff—Lenz és Coulomb törvényeit, tartalmukat, — az elektromos gépek működési elveit (motorok, elektromágnesek, transzformátorok), — a passzív (ellenállások, tekercsek, kondenzátorok) jellemzőit, funkcióit, paramétereit, — a félvezetők anyagszerkezeti alapjait, típusait, — a diódákat fajta és paraméterek alapján, — a PNP és az NPN típusú tranzisztorok működését, paramétereit, áramkörbeli szerepeiket, különös tekintetben kapcsolóként való alkalmazásokban, — a FET tranzisztorokat, alkalmazásukat, paramétereiket, — a HALL-elem működését, szerepét, — a logikai alapösszefüggéseket ÉS, NEM, VAGY, KIZÁRÓ VAGY kapcsolatokat, — a logikai kapcsolatok megvalósítását biztosító áramköri megoldásokat, IC-k esetén a fajtákat, küszöbfeszültségeket, paramétereket, — a bináris számrendszert, bit, byte fogalmát, — a programozható eszközök (mikroprocesszorok stb.) jellemzőit, — a forrasztási technológiákat és forrasztóanyagokat, — a tápegységek felépítését, működését, — a mikroprocesszoros, mikrokontrolleres vezérlő egységek struktúráját felépítését, — a teljesítmény elektronika alapjait, — a kenőanyagok, az alkalmazott műanyagokat tulajdonságait, felhasználásuk területeit, — az írógép, a számológép elvi felépítését, működését, — ismerje a fénymásolás elvi felépítését, működését, — ismerje a nyomtatók elvi felépítését, működését, — ismerje az adómemóriás pénztárgépek elvi felépítését, működését, — a POS elvét, — a vonalkód olvasók elvét, — a PC struktúráját, — az Operációs rendszer fogalmát, — az adattárolási lehetőségeket, — a soros, párhuzamos vonali kommunikációt, — a MODEM elvét, — a bankkártyaolvasó készülékek elvi felépítését, működését, — a képletapogatási elvet, — a telefax elvi felépítését, működését, — a szakmai munkaterületre jellemző veszélyforrásokat, elhárítási lehetőségeiket, az egészséget nem veszélyeztető, biztonságos munkavégzéssel kapcsolatos munkavédelmi, tűzvédelmi, környezetvédelmi előírásokat, munkabaleseteket, foglalkozási megbetegedés esetén szükséges teendőket, beleértve a segítségnyújtást is, — a tevékenységéhez tartozó összes írásbeli, dokumentációs feladatokat. 2.1. Szakmai elméleti követelmények A mesterjelölt ismerje és tudja alkalmazni az alábbi tantárgyak, ismeretkörök alapvető elméleti anyagát: — Szakmai ismeretekből ismerje: = mechanikai szerkezetek részeit, jellemzőit, = tápegységek felépítéseit, jellemzőit, = mikroprocesszoros technikát, = optikai letapogatási elveket, = villamos hajtásokat, = a szerviz tevékenységhez szükséges szerszámokat, gépeket, vegyi anyagokat, = az idevágó törvények előírásait. — Munka- és környezetvédelemből ismerje: = az irodagépműszerész munkákkal kapcsolatos munkavédelmi előírásokat, = az egészségvédelmi és környezetvédelmi előírásokat, = az balesetelhárítási előírásokat, = a tűzvédelmi előírásokat, = a villamos áram élettani hatásait és az érintésvédelmi módjait, = az elsősegélynyújtással kapcsolatos teendőket. — Szakrajzból ismerje: = mechanikai és elektronikai rajzi jeleket. 2.2. Szakmai gyakorlati követelmények A mesterjelölt tudja: — megállapítani a meghibásodott berendezésen belül a hiba okát, kiszűrni a hibás alkatrészt, alkatrészeket, — kiválasztani a javításhoz szükséges eszközöket, műszereket, vegyi anyagokat, — meghatározni a javítási műveletek sorrendjét, — amennyiben alkatrészt kell gyártania, akkor tudja megállapítani a szükséges anyagot, annak minőségét, az előállításhoz szükséges eszközöket, gépeket kezelni, meghatározni a technológiát, — amennyiben elektronikus hibát kell elhárítani, akkor a rendelkezésére álló műszerek segítségével kimérni a hibás alkatrészt, — hibás alkatrészt kiforrasztani, jót beforrasztani, — a javítást tesztelni, — szükséges írásbeli munkákat elvégezni. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. 2001/117. szám A mestervizsga célja annak megállapítása, hogy a mesterjelölt: — elsajátította-e a tevékenység gyakorlásához mester szinten szükséges szakmai elméleti és gyakorlati, vállalkozási és pedagógiai ismereteket, — képes-e munkáját magas színvonalon, önállóan végezni, — rendelkezik-e a mesterszint és szakmai követelmények által támasztott tudáselemekkel, gyakorlati készségekkel. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes